《感兴五首》
宋代·于石

晋人杀鸣犊，孔子不渡河。
河之水洋洋，临流一长歌。
岂无舟与楫，所惧蛟与鼍。
蛟鼍任险怪，不度如我何。
黄鹄一远举，奚忧婴网罗。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。